Se i arriba por una pista asfaltada que naix en a carretera autonomica A-138, a bells 150 m d'antes de o Mesón de Ligüerre (tot circulando en sentiu Balbastro→l'Aínsa). A pista, que esnaviesa por o lugar en tornando-se a sola carrera que Lamata tiene, conduce dimpués ta o Elsón y Chabierre, Mondot y, en ixe sentiu, se'n va a morir ta la carretera local A-2205 (Alquezra-Guaso, por Lecina, Barcabo y l'Arcusa) en o corazón de o Viello Sobrarbe. Bell par de callizos confluyen en a carrera principal dende propiedatz privadas.